مراكش (بتمازيغت: ⴰⵎⵓⵔⴰⴽⵓⵛ سميتها لحقيقية اموراكوش، كاتعني"أرض الله".) كاتسمًا حتا المدينة الحمرا و مدينة سبعاتو رجال و عاصمة النخيل ، هي مدينة مغربية جات فجنوب الوسط د البلاد و بضبط ف سهل الحوز على الضفة الجنوبية من واد تانسيفت. تيسكن فمراكش جايّة لمليون واحد على حساب الإحصاء د 2014. مراكش وحدة من المدون اللي كانت معروفة ف لعالام حيت كانت عاصمة د المغرب، داكشي علاش تسمى المغرب بالفارسية مراكش، وحتى ب الصبليونية (Marruecos - مارويكوص) و الفرانساوية (Maroc - ماغوك) و لبرتغالية (Marrocos - ماروكوش) والنݣليزية (Morocco - مورًوكو) و هما اسميّات د لمغريب اللي أصلهم كلمة مراكش. تبنات مراكش ف 1062 مبعد ما قرر يوسف بن تاشفين تكون هي العاصمة د لإمبراطورية لمرابطية. كانت هي لعاصمة ديالهوم ف بين 1056 و 1147. مراكش كانت لعاصمة تا ديال الموحدين، بين 1147 و 1269، و السعديين.   لمدينة لقديمة د مراكش فيها بزاف ديال لمعاليم لمهمة بحال الجامع د لكتبية، لقصبة، السّوار د لمدينة و لبيبان ديالها، لقبور د السعديين، لقصورة بحال لبديع و بزاف ديال لمداريس بحال لمدرسة د بن يوسف. فيها كاينة الساحة د جامع لفنا اللي داخلة تا هي ف التراث الإنساني.